സംഭവം ഇങ്ങനെ - “Is Suzainne a sinner ? ” സൂസൻ തെറ്റുകാരിയാണോ എന്ന പേരിൽ ജസീന്ത മോറിസ് തൻറെ സ്വന്തം കവിത ഗാനമാക്കി ഒരു ആൽബം ഇറക്കി . മദ്ധ്യവയസ്സ് കഴിഞ്ഞ ഒരു സ്ത്രീയുടെ ജീവിതമാണു അതിൽ ചിത്രീകരിച്ചിരുന്നത് . ആൽബത്തിൽ അഭിനയിച്ചിരിക്കുന്നത് ജസീന്തയുടെ ബന്ധുക്കളും സുഹൃത്തുക്കളുമായിരുന്നു . ഒ രാജഗോപാലാണ് തിരുവനന്തപുരത്ത് നടന്ന ചടങ്ങിൽ ഈ ആൽബം പ്രകാശനം ചെയ്തത് . അമേച്വറായി ചെയ്ത ഒരു ആൽബമായിരുന്നു ഇത് . എന്നാൽ യൂട്യൂബിൽ ഈ ഗാനം അപ്ലോഡ് ചെയ്തതോടെയാണ് പ്രശ്നം ആരംഭിക്കുന്നത് , വീഡിയോ കണ്ട ഉത്തരേന്ത്യയിൽ നിന്നും മറ്റും അനേകം അശ്ലീലം നിറഞ്ഞ കമൻറുകൾ വീഡിയോയിൽ നിറഞ്ഞു . അവസാനം ജസീന്ത ആ വീഡിയോ യൂടൂബിൽ നിന്ന് പിൻവലിച്ചു . എന്നാൽ സംഭവം അവിടെ തീർന്നില്ല , ആ ഗാനം പല യൂട്യൂബ് ചാനലുകളിലും ഫേസ്ബുക്ക് പേജുകളിലും റീപോസ്റ്റ് ചെയ്യപ്പെട്ടിരുന്നു . ഫേസ്ബുക്കിലെ ചില പോസ്റ്റുകൾ പ്രധാനമായും പോസ്റ്റ് ചെയ്തിരിക്കുന്ന പാകിസ്ഥാൻ കേന്ദ്രമായ ഫേസ്ബുക്ക് പേജുകളിലാണ് . അവിടെ പ്രശ്നം മാറി പാകിസ്ഥാനിഗായകൻ താഹിർ ഷാ അപ്ലോഡ് ചെയ്ത് ഹിറ്റ് ആയ ഏഞ്ചൽ എന്ന ഗാനത്തിൻറെ ദക്ഷിണേന്ത്യൻ വേർഷൻ എന്നാണു ഈ ഗാനം വിശേഷിപ്പിക്കപ്പെട്ടത് . ഇതോടെ പാകിസ്ഥാനിൽ നിന്നും വലിയ തോതിലുള്ള വെല്ലുവിളികളാണ് ഗായികയ്ക്കെതിരെ . സ്ക്രോൾ . കോം മുതൽ ഹഷിംങ്ടൺ പോസ്റ്റുവരെ സൂസൻറെ വീഡിയോ വാർത്തയായി . എന്നാൽ ഈ ഗാനം വീഡിയോ ആൽബമുണ്ടാക്കി യൂടൂബ് പോലെയുള്ള സൈറ്റുകളിൽ അപ്ലോഡ് ചെയ്ത് അതിൻറെ നെഗറ്റീവ് പബ്ലിസിറ്റിക്കും , അത് വഴിയുള്ള ഹിറ്റിന് വേണ്ടിയുമല്ല ചെയ്തത് , വളരെ പ്രതീക്ഷയോടെ , ഒരു ഗാനം എഴുതി , പാടി അഭിനയിച്ചതാണ് ഈ വീഡിയോ എന്നാണ് അമ്പത്തിരണ്ടുകാരിയായ സർക്കാർ ഉദ്യോഗസ്ഥയായ ജസീന്ത ദേശീയ മാധ്യമങ്ങളോട് പറയുന്നത് . വെറുതെ ഒരു വീഡിയോ അപ്ലോഡ് ചെയ്താൽ അതിൽ ഉണ്ടാകുന്ന പ്രത്യഘാതങ്ങളിലേക്കും ഇവരുടെ അനുഭവം വെളിച്ചം വീഴുന്നു .